### Beslutning

Godkendt.

### Sagsfremstilling

### Resume og sagens baggrund

Kommunalbestyrelsen besluttede, på mødet den 24. februar 2021, at godkende skitseprojektet for renoveringen af den gamle [adresse] etape 2, og indarbejde de nødvendige midler i budgettet. Arbejdet omfatter havnens ydre værker. Der er i november gennemført licitation på baggrund af et detailprojekt, og det laveste bud kan ikke holdes  indenfor det vedtagne budget. Sagen fremlægges med henblik på, at der tages stilling til at forøge budgettet til dette anlæg.

### Indstillinger

Direktøren indstiller, at det besluttes at afsætte yderligere 13,624 mio. kr. på investeringsoversigten i budget 2023.

### Behandling

Økonomiudvalget, Kommunalbestyrelsen

### Sagsfremstilling

Kommunalbestyrelsen besluttede på sit møde den 24. februar, at den samlede anlægsramme for projektet er 35,57 mio. kr. Rammen er fastsat på baggrund af skitseprojektet, der blev behandlet af Den politiske styregruppe for den bynære [adresse] den 28. januar 2021. På baggrund af skitseprojektet har rådgiver A1 Consult A/S udarbejdet et detailprojekt, der danner grundlag for udbuddet.

Detailprojektet bygger som nævnt på skitseprojektet og de undersøgelser der er foretaget af bl.a. jordbund og forurening af bundsediment, samt detaljerede beregninger af konstruktioner og løsninger. På baggrund af detailprojektet udarbejdes en tilbudsliste og et estimat over priserne, idet det må forventes, at der vil være konkrete forskelle på de bydendes priser på de enkelte poster.

Licitationens resultat ligger i alt efter vurdering og tilpasninger 13,624 mio. kr. højere end estimeret og budgetteret.

De væsentlige fordyrelser ligger i anstilling og etablering af arbejdsplads med en difference på 1,306 mio. kr., rammearbejder med en difference på 9,230 mio. kr. og uddybnings- og oprensningsarbejder med en difference på 2,2 mio. kr. Fordyrelsen i rammearbejdet skyldes især væsentligt forøgede stålpriser. Fordyrelsen i uddybnings- og oprensningsarbejder skyldes især udgifterne til deponering af forurenet bundsediment.

Med de ovenfor nævnte tilpasninger, vil de samlede omkostninger udgøre 44,722 mio. kr. og de uforudseelige omkostninger 4,472 mio. kr., i alt 49,194 mio. kr., svarende til en overskridelse af anlægsrammen på 13,624 mio. kr.

Økonomiske konsekvenser

Der er på investeringsoversigten for 2021-2024 afsat 35,57 mio. kr. i alt. De resterende 13,624 mio. kr. skal afsættes i budget 2023 indenfor anlægsrammen.

### Sagens forløb

08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.